અમદાવાદ: વૈશ્વિક સોનાના ભાવમાં મોટાં ગાબડાં પડેલાં જોવા મળ્યાં છે. અમેરિકાના બેરોજગારી ડેટા મજબૂત આવતા સોનાના ભાવ ૧૨૨૫ ડોલર પ્રતિઔંસની સપાટી તોડી નીચે ૧૨૨૨ ડોલરની સપાટીએ ટ્રેડિંગમાં જોવા મળ્યા છે. બજારના જાણકારોના જણાવ્યા પ્રમાણે જાન્યુઆરીથી માર્ચ મહિનામાં પાછલા ૩૦ વર્ષમાં સૌથી મજબૂત રેલી જોવા મળી હતી. આ સમયગાળામાં ૧૬ ટકાનો સુધારો જોવા મળ્યો હતો. દરમિયાન ગઇ કાલે આવેલા રોજગાર ડેટાના પગલે સોનામાં પ્રોફિટ બુકિંગ જોવા મળ્યું હતું.